google/wiki40b huggingface dataset:
मणिलाल द्विवेदी

मणिलाल नभुभाई द्विवेदी (26 सितंबर 1858 - 1 अक्टूबर 1898) गुजराती भाषा के लेखक, कवि, उपन्यासकार, निबंधकार, दार्शनिक और समाज सुधारक थे। उन्होंने 19वीं सदी के गुजराती साहित्य को बहुत प्रभावित किया और इस क्षेत्र में मान्यता प्राप्त बॉम्बे विश्वविद्यालय के पहले स्नातक थे। अर्वाचीन गुजराती साहित्य के संस्थापक नर्मद, मणिलाल को अपना बौद्धिक उत्तराधिकारी मानते थे।
मणिलाल पंडित युग से ताल्लुक रखते हैं, जो गुजराती साहित्य का युग है। इसके दौरान विद्वतापूर्ण लेखन विकसित हुआ। शंकर के अद्वैत दर्शन में उनकी आस्था उनके दार्शनिक विचारों का मूल आधार था।

जीवन

मणिलाल का जन्म 26 सितंबर 1858 को गुजरात के नाडियाड में एक शतोदरा नागर परिवार में हुआ था। उनके दादा भाईलाल दवे पुलिस उप-निरीक्षक थे। मणिलाल के साहूकार और मंदिर के पुजारी पिता नभुभाई को अपने पिता से 11,000 रुपये और घर मिला। 1880 में उन्होंने इतिहास और राजनीति में स्नातक किया। उनका अपने पिता से कोई काम करने का दवाब था। उन्होंने अपनी पढ़ाई छोड़ दी लेकिन स्वयंपाठी के रूप में एमए की पढ़ाई पूरी की। 
गुजराती लेखक गोवर्धनराम माधवराम त्रिपाठी के साथ मणिलाल ने गुजराती साहित्य में महत्वपूर्ण योगदान दिया। उन दोनों की गतिविधि की अवधि (1885-1905) को पंडित युग जैसे सामान्य शब्दों के बजाय मणि-गोवर्धन युग के रूप में मान्यता प्राप्त है। मणिलाल गुजराती साहित्य में विशिष्ट स्थान रखते हैं। उन्होंने पश्चिमी संस्कृति के लिए अपने साथी भारतीयों के अंधे उत्साह का विरोध किया। उसका प्रतिकार करने के लिए उन्होंने अपनी विचारों को प्रचारित करने का प्रयास किया।
भास्कर तारामंडल

भास्कर या स्कल्प्टर (अंग्रेज़ी: Sculptor) खगोलीय गोले के दक्षिणी भाग में स्थित एक छोटा-सा तारामंडल है। इसकी परिभाषा १८वीं सदी में निकोलास लुइ द लाकाई (Nicolas Louis de Lacaille) नमक फ़्रांसिसी खगोलशास्त्री ने की थी। 'भास्कर' का अर्थ संस्कृत में मूर्तिकार होता है।
भास्कर तारामंडल में १८ तारें हैं जिन्हें बायर नाम दिए जा चुके हैं, जिनमें से ६ के इर्द-गिर्द ग़ैर-सौरीय ग्रह परिक्रमा करते हुए पाए जा चुके हैं। इस तारामंडल में बहुत सी गैलेक्सियाँ भी मिली हैं।
ग्रैव अपकशेरुकता

उपचार

होलिस्टिक उपचार के अंतर्गत कई विधियों का समावेश किया जाता है। इन तरीकों से साधारण रोगी दो से तीन दिनों में और गंभीर रोगी एक से तीन महीनों में पूरी तरह स्वस्थ हो जाते है।

रिलेक्सेशन एन्ड एलाइनमेंट

इसमें हॉट व कोल्ड थेरैपी, कैस्टर ऑयल थेरैपी या आकाइरैन्थर मसाज द्वारा गर्दन की मांसपेशियों व अन्य ऊतकों को लचीला बनाकर एक्टिव रिलीज और काइरोप्रैक्टिस विधियों के द्वारा असामान्य ऊतकों का एलाइनमेंट किया जाता है। अधिकतर मरीजों में एक या दो उपचारों के बाद डिस्क का नर्व पर पड़ने वाला दबाव कम हो जाता है और ऊतकों में सामान्य लचीलापन आ जाता है।

डिटॉक्सीफिकेशन

इसमें प्रमुख रूप से गुर्दा, यकृतऔर ज्वॉइन्ट क्लींजिंग के साथ एसिडिटी क्लींजिंग प्रमुख है। इन प्रक्रियाओं से शरीर में रोग पैदा करने वाले नुकसानदेह तत्व शीघ्रता से बाहर निकल जाते है।

न्यूट्रास्यूटिकल्स

ये भोजन में उपस्थित सूक्ष्म पोषक तत्व होते है। जैसे विटामिन, खनिज लवण, ग्लूकोसामाइन, ईस्टरीफाइड ओमेगा फैटी एसिड आदि। ये तत्व ऊतकों के क्षीण होने की प्रक्रिया को रोककर उनके दोबारा निर्माण में सहायक होते है।
अभय अष्टेकर

अभय अष्टेकर (जन्म ५ जुलाई, १९४९) भारत के एक सैद्धान्तिक भौतिकशास्त्री हैं। वे पेन्सिल्वेनिया स्टेट यूनिवर्सिटी में भौतिकी के एबर्ली प्रोफेसर तथा गुरुत्वाकर्षण भौतिकी एवं भूमिति संस्थान (Institute for Gravitation Physics and Geometry) के संचालक के रूप में कार्यरत हैं। अष्टेकर चरों के जनक के नाते वे लूप क्वांटम गुरुत्व तथा लूप क्वांटम कोस्मोलोजी के संस्थापकों में से एक हैं। लूप क्वाण्टम गुरुत्व के ऊपर उन्होने बहुत से लेख लिखे हैं जो गैर-भौतिविज्ञानियों को भी समझने लायक हैं। वे 'जनरल रिलेटिविटी ऐण्ड ग्रैविटेशन' नामक एक जनरल के दो मुख्य सम्पादकों में से एक हैं।

जीवन परिचय

अष्टेकर ने अपनी विश्वविद्यालयी शिक्षा भारत से पूरी की। इसके पश्चात १९७४ में उन्होने शिकागो विश्वविद्यालय से रॉबर्ट गेरॉश के मार्गदर्शन में डॉक्टरेट (Ph. D.) पूर्ण की।
अल्युमिनियम हाइड्रोक्साइड

अल्युमिनियम हाइड्राइड एक अकार्बनिक यौगिक है। इसका प्रयोग मुख्यतः कार्बनिक यौगिकों के अवकरण में होता है।
निदेशक तत्त्व

परिचय

भारतीय संविधान के अनुच्छेद 36 से 51 तक राज्य के नीति निर्देशक तत्व शामिल किए गये हैं। भारतीय संविधान के भाग 3 तथा 4 मिलकर संविधान की आत्मा तथा चेतना कहलाते है इन तत्वों में संविधान तथा सामाजिक न्याय के दर्शन का वास्तविक तत्व निहित हैं। निदेशक तत्व कार्यपालिका और विधायिका के वे तत्व हैं, जिनके अनुसार इन्हे अपने अधिकारों का प्रयोग करना होता है। 
राज्य के नीति निर्देशक तत्त्वों का उद्देश्य सामूहिक रूप से भारत में आर्थिक एवं सामाजिक लोकतन्त्र की रचना करना तथा कल्याणकारी राज्य की स्थापना करना हैं।

इन तत्वों की प्रकृति

अनु 37 के अनुसार ये तत्व किसी न्यायालय मे लागू नही करवाये जा सकते यह तत्व वैधानिक न होकर राजनैतिक स्वरूप रखते है तथा मात्र नैतिक अधिकार रखते है। वे न तो कोई वैधानिक बाध्यता ही राज्य पे लागू करते है न जनता हेतु अधिकार कर्तव्य। वे मात्र राज्य के लिये ऐसे सामान्य निर्देश है कि राज्य कुछ ऐसे कार्य करे जो राज्य की जनता के लिये लाभदायक हो। इन निर्देशों का पालन कार्यपालिका की नीति तथा विधायिका की विधियाँ से हो सकता है।

नीति निदेशक तत्वों का महत्व36-51

संविधान सभा में भाग 4 के महत्व पे प्रश्न किया गया तथा कहा गया कि यह भाग ही व्यर्थ है क्योंकि ये तत्व कोई वैधानिकता नही रखते है। वास्तव मे ये वे परीक्षण गुब्बारे है जो कि सत्ता में विद्यमान सरकार की क्षमता का परीक्षण करते हैं। कुछ विधियों की संवैधानिकता का परीक्षण नीति निदेशक तत्वों को ध्यान मे रखकर किया जा सकेगा। इनका शैक्षणिक महत्व है।
क़ानून एवं न्याय मंत्रालय, भारत सरकार

क़ानून एवं न्याय मंत्रालय भारत सरकार का एक प्रमुख मंत्रालय है। 
विधि और न्याय मंत्रालय भारत सरकार का सबसे पुराना अंग है। इसकी स्थापना वर्ष 1833 में उस समय हुई थी जब ब्रिटिश संसद द्वारा चार्टर अधिनियम, 1833 लागू किया गया था। उक्त अधिनियम ने पहली बार विधायी शक्ति को किसी एकल प्राधिकारी, अर्थात गवर्नर जनरल की काउंसिल में निहित किया था। इस प्राधिकार के नाते और इंडियन काउंसिल अधिनियम, 1861 की धारा 22 के अधीन उसमें निहित प्राधिकार के द्वारा गवर्नर जनरल की काउंसिल ने सन् 1834 से 1920 तक देश के लिए कानून बनाए । भारत सरकार अधिनियम, 1919 के लागू होने के बाद विधायी शक्ति का प्रयोग उसके अधीन गठित भारत के विधानमंडल द्वारा किया गया। भारत सरकार अधिनियम, 1919 के बाद भारत सरकार अधिनियम, 1935 आया। भारतीय । स्वतंत्रता अधिनियम, 1947 के पारित होने के साथ भारत एक डोमिनियन बन गया और डोमिनियन विधानमंडल ने भारत (अनंतिम संविधान) आदेश, 1947 द्वारा यथा अंगीकृत भारत सरकार अधिनियम, 1935 की धारा 100 के उपबंधों के अधीन वर्ष 1947 से 1949 तक कानून बनाए। 26 जनवरी, 1950 से भारत का संविधान लागू होने के बाद विधायी शक्ति संसद में निहित है।

मन्त्रालय का संगठन

विधि और न्याय मंत्रालय में विधायी विभाग, विधि कार्य विभाग और न्याय विभाग सम्मिललित हैं। विधि कार्य विभाग केन्द्रीय सरकार के विभिन्न मंत्रालयों/विभागों को विधिक सलाह देता है जबकि विधायी विभाग केन्द्रीय सरकार के प्रधान विधान के प्रारूपण का कार्य करता है।

लक्ष्य

इस मंत्रालय का लक्ष्य सरकार को दक्ष और उत्तरदायी वादकारी बनाना है। विधि शिक्षा, विधि व्यवसाय और भारतीय विधि सेवा सहित विधिक सेवाओं में विस्तार, समावेशन और उत्कृष्टता लाने के लिए भारतीय विधि व्यवस्था में सुधार करना। विधिक पेशेवरों के सृजन की एक प्रणाली विकसित करना ताकि वे न केवल भारत के बल्कि विश्व के मुकदमा और गैर-मुकदमा क्षेत्रों की भविष्य की चुनौतियों का सामना कर सकें, तथा उनके सामाजिक उत्तरदायित्व और एक दृढ़ व्यायवसायिक आचार नीति पर ध्यान केंद्रित करें। १२वीं पंचवर्षीय योजना की आकांक्षाओं की पूर्ति के लिए मुकदमों की भारी संख्या (3.3 करोड़), उसके फलस्वररूप राजकोष पर और मानवशक्ति सहित संसाधनों पर बढ़ते हुए बोझ जैसी बाधाओं को देखते हुए तथा सरकारी प्राधिकारियों को व्यापक विवेकाधीन शक्तियां प्रदान करने की आवश्यकता को महसूस करते इसका लक्ष्य प्रशासनिक शक्ति के सुव्यवस्थित प्रवाह, विरोध के प्रबंधन, विधि का शासन लागू करने और सरकार के विभिन्न स्कंधों द्वारा निर्धारित किए गए उद्देश्यों की प्राप्ति में मदद देने के लिए एक उचित विधिक ढांचा तैयार करना है।
पॉकेमॉन

पॉकेमोन (अंग्रेज़ी: Pokémon, जापानी: ポケモン) जापानी वीडियो गेम कंपनी निनटेंडो द्वारा प्रकाशित व सातोशी ताजिरी द्वारा १९९६ में रचित मिडिया फ्रेंचाइज़ी है। शुरुआत में गेम बॉय के लिए गेम फ्रिक द्वारा बनाए गए खेल के रूप में रिलीज़ के बाद पॉकेमॉन विश्व में मारियो शृंखला के बाद की दूसरी सबसे बड़ी सफल वीडियो गेम पर आधारित मिडिया फ्रेंचाइज़ी है। पॉकेमॉन की वस्तुओं को एनिमे, माँगा, खेलने के पत्ते, खिलोने, उपन्यासों व अन्य मीडियाओं में परिवर्तित किया गया है।
मुफ़्ती मोहम्मद सईद

आरंभिक जीवन

मुफ़्ती का जन्म 12 जनवरी, 1936 में जम्मू कश्मीर के अनंतनाग जिले में बिजबेहरा नामक स्थान पर हुआ था। उन्होने अलीगढ़ मुस्लिम विश्वविद्यालय से अरब इतिहास की परास्नातक तथा विधि स्नातक की शिक्षा प्राप्त की थी।
राजनेता और कश्मीर की पूर्व मुख्यमंत्री महबूबा मुफ़्ती उनकी बेटी हैं।

राजनीतिक जीवन

मुफ़्ती ने अपना राजनैतिक जीवन 50 के दशक के अन्तिम वर्षों में डेमोक्रेटिक नेशनल कॉन्फ्रेंस के साथ प्रारंभ किया और वर्ष 1962 में पहली बार बिजबेहरा से विधायक चुने गए। वर्ष 1967 में वे इसी सीट पर पुनः निर्वाचित हुए और गुलाम मुहम्मद सादिक़ की सरकार में उपमंत्री बनाये गए। कुछ समय पश्चात वे डेमोक्रेटिक नेशनल कॉन्फ्रेंस से अलग होकर भारतीय राष्ट्रीय कांग्रेस में सम्मिलित हो गए। वे कुछ उन गिने-चुने लोगों में से एक थे जिन्होंने कांग्रेस को घाटी में महत्वपूर्ण राजनैतिक समर्थन दिलाने में महत्वपूर्ण भूमिका का निर्वहन किया था। वर्ष 1972 में राज्य की कांग्रेस सरकार में उन्हें कैबिनेट मंत्री तथा विधान परिषद में कांग्रेस का नेता बनाया गया। वर्ष 1986 में उन्हें राजीव गांधी सरकार के मंत्रिमंडल में पर्यटन एवं नागरिक उड्डयन विभाग का कैबिनेट मंत्री बनाया गया। वे वर्ष 1987 में विश्वनाथ प्रताप सिंह के नेतृत्व वाले जनमोर्चा में सम्मिलित हो गए। वर्ष 1989 में उन्होने मंत्री पद से इस्तीफा दे दिया और वी॰पी॰ सिंह के नेतृत्व में बनी केंद्र सरकार में उन्हें केंद्रीय गृहमंत्री बनाया गया। वे देश के गृहमंत्री बनने वाले प्रथम मुस्लिम व्यक्ति थे। उनके मंत्रिकाल में इनकी बेटी रूबैया सईद का आतंकवादियों ने जम्मू-कश्मीर में अपहरण कर लिया। आतंकियों ने पांच आतंकियों को जेल से रिहा करने के पश्चात उनकी बेटी को छोड़ा। पी॰ वी॰ नरसिम्हा राव के कार्यकाल में वे एक बार फिर कांग्रेस के साथ आए लेकिन वे कांग्रेस के साथ अधिक समय तक साथ नहीं रह पाये। वर्ष 1999 में उन्होने कांग्रेस को छोड़कर एक नये क्षेत्रीय राजनैतिक संगठन जम्मू और कश्मीर पीपुल्स डेमोक्रेटिक पार्टी (पी॰डी॰पी॰) का गठन किया। वर्ष 2002 में संपन्न जम्मू कश्मीर विधान सभा चुनाव में उनकी पार्टी ने सहभागिता की और विधान सभा की 16 सीटों पर विजय प्राप्त की। इस विजय के पश्चात उन्होने कांग्रेस के साथ गठबंधन सरकार बनायी, जिसमें मुख्यमंत्री के रूप में 2 नवंबर, 2002 से लेकर 2 नवंबर 2005 तक उन्होने पहली बार जम्मू-कश्मीर सरकार का नेतृत्व किया। वर्ष 2015 में संपन्न जम्मू-कश्मीर राज्य के विधान सभा चुनाव में इनके नेतृत्व में पी॰डी॰पी॰ सबसे बड़ी विजेता पार्टी बनी, जिसने भाजपा के साथ गठबंधन करके सरकार बनायी और वे दुबारा मुख्यमंत्री बने।
सिमोन वान डर मीर

विख्यात व्यक्ति
मगहर, भारत

भारत के उत्तर प्रदेश राज्य के संत कबीर नगर जिले में मगहर एक क़स्बा और नगर पंचायत है। यह खलीलाबाद विधान सभा निर्वाचन क्षेत्र के अंतर्गत आता है।

भूगोल

यह सन्त कबीर नगर जिले मे पड़ता हैं जो बस्ती जिले को छूता हैं। कबीर दास का देहांत यहीं हुआ था.
नेमुरो जलसन्धि

यह विश्व की एक प्रमुख जलसन्धि हैं |
चंडीगढ़ राज्य एड्स नियंत्रण सोसाइटी

गुल पनाग चंडीगढ़ राज्य एड्स नियंत्रण सोसाइटी के समर्थन से सद्भावना राजदूत

भारतीय उद्योग परिसंघ (सीआईआई, उत्तर क्षेत्र) ने अभिनेत्री गुल पनाग को 2004 में अपने एड्स जागरुकता अभियान का ' सद्भावना राजदूत ' नियुक्त किया है। परिसंघ की विज्ञप्ति के अनुसार इस परियोजना को चंडीगढ़ राज्य एड्स नियंत्रण सोसाइटी एवं स्वास्थ्य मंत्रालय के सहयोग से लागू किया गया था। इस परियोजना के तहत चंडीगढ़ के लोगों विशेषकर औद्योगिक श्रमिकों को एड्स संबंधी विषयों पर जागरुक किया गया था। सीआईआई (उत्तर क्षेत्र) इस अभियान को पूरे उत्तर क्षेत्र में चलाया गया था।

विश्व एड्स दिवस समारोह

विश्व एड्स दिवस पर चंडीगढ़ में रक्त एकत्र करने के लिए एक मोबाइल वैन सेवा उपलब्ध की गई है जिसके साथ ही राज्य एड्स नियंत्रण सोसाइटी दो दिवसीय सम्मेलन आयोजित करके लोगों को इस बारे में जागरूक करती है। इन सम्मेलनों के पहले दिन रक्त सुरक्षा, जानपदिक रोग विज्ञान और निगरानी, सहायता, देखभाल, उपचार और सामाजिक- मेडिको कानूनी मुद्दों से संबंधित मुद्दों पर विचार- विमर्श किया जाता है।

चंडीगढ़ में उपलभ्द रक्त सेवाएँ

राष्ट्रीय एड्स नियंत्रण संगठन (नाको) ने चंडीगढ़ को ब्लड ट्रांसफ्यूजन सेवाओं के लिए सर्वश्रेष्ठ बताया है। इस शहर को यहां के स्वैच्छिक रक्तदान अभियानों के लिए जाना जाता है। शहर में चार लाइसेंसधारी ब्लड बैंक हैं, जो स्वैच्छिक दान द्वारा 80 प्रतिशत रक्त संग्रहित करते हैं। चंडीगढ़ में प्रतिदिन 115 यूनिट रक्त संग्रहित किया जाता है।
रेने देकार्त

परिचय

उनका जन्म ३१ मार्च १५९६ ई. को हेग में हुआ था। २१ वर्ष की आयु में शिक्षा समाप्त कर ये ओरेंज के राजकुमार मोरिस की सेना में भर्ती हो गए। यहाँ पर प्राप्त अवकाश को ये गणित के अध्ययन में व्यतीत किया करते हैं। इन्होंने कई युद्धों में भी भाग लिया। सेवॉय के ड्यूक के साथ हुए युद्ध में प्रदर्शित वीरता के कारण इनका लेफ्टिनेंट जनरल की उपाधि प्रदान की गई, परंतु इन्होंने उसे स्वीकार नहीं किया और पेरिस में तीन वर्ष तक शांतिपूर्वक दर्शनशास्त्र की साधना करते रहे। प्रकृति के भेदों की गणित के नियमों से तुलना करने पर इन्होंने आशा प्रकट की कि दोनों के रहस्यों का ज्ञान एक ही प्रकार से किया जा सकता है। इस भाँति इन्होंने तत्वज्ञान में 'कार्तेज़ियनवाद' का आविष्कार किया।
गणित को इनकी सर्वोत्तम देन है वैश्लेषिक ज्यामिति। १६३७ ई. में प्रकाशित इनके "दिस्कूर द ला मेतौद्' (Discours de la Methode) में ज्यामिति पर भी १०६ पृष्ठ का एक निबंध था। इन्होंने समीकरण सिद्धांत के कुछ नियमों का भी अविष्कार किया, जिनमें "चिन्हों का नियम' अत्यंत प्रसिद्ध है। ११ फ़रवरी १६५० को इनकी मृत्यु हो गई।
नैप्थॉल

नैप्थॉल एक प्रकार का अल्कोहल है।
देबीगञ्ज उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन करीब ८८% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

देबीगंज उपजिला बांग्लादेश के उत्तरी सीमान्तों में स्थित, रंगपुर विभाग के पंचगड़ जिले में स्थित है।
२००३ ईसा पूर्व

२००३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २००३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जलथल

जलथल नेपालके मेची अंचलके झापा जिला का एक गाँव विकास समिति है।
परवरिश (1977 फ़िल्म)

संक्षेप

डीएसपी शमशेर सिंह (शम्मी कपूर) कुख्यात डाकू मंगल सिंह (अमज़द ख़ान) को तब ही पकड़ लेते हैं, जब मंगल की पत्नी बच्चे को जन्म देने वाली होती है। वह प्रसव के दौरान मर जाती है, लेकिन डीएसपी से अपने बेटे की देखभाल करने का वादा ले लेती है। इसके बाद, डीएसपी अपने साथ लड़के को पालता है। हालाँकि डीएसपी सिंह का अपना बेटा किशन (विनोद खन्ना) दुष्ट है, लेकिन मंगल का बेटा, अमित (अमिताभ बच्चन) ईमानदार स्वभाव से संपन्न है।
14 साल जेल में रहने के बाद, मंगल को पता चलता है कि उसका बेटा उसकए पुराने दुश्मन के पास है। वह किशन को अपना बेटा मानने की गलती करता है और उसे शमशेर के परिवार के खिलाफ लड़ने के लिए उकसाता है। वे अंडरवर्ल्ड गिरोह में शामिल हो जाते हैं और कहर फैलाते हैं। अमित ईमानदार पुलिस अधिकारी बन जाता है और उसे उस गिरोह को पकड़ने का काम सौंपा जाता है। गलतफहमी के बाद, किशन को विश्वास हो जाता है कि वह वास्तव में मंगल का पुत्र है और डाकू के प्रभाव में आ जाता है। हालांकि वह डीएसपी के घर में रहना जारी रखता है।
फिल्म के शेष हिस्से में पता चलता है कि किस तरह किशन और अमित अपने जन्म के बारे में सच्चाई का पता लगाते हैं और कैसे स्थिति पर प्रतिक्रिया करते हैं।
पामीरी भाषाएँ

पामीरी भाषाएँ (फ़ारसी: زبان‌های پامیری, ज़बानहा-ए-पामीरी; अंग्रेज़ी: Pamir languages) पूर्वी ईरानी भाषा-परिवार की एक उपशाखा हैं जिसकी सदस्य भाषाएँ पामीर पर्वत क्षेत्र में बसने वाले बहुत से समुदाय बोलते हैं, विशेषकर वह समुदाय जो पंज नदी और उसकी उपनदियों के किनारे वास करते हैं। इसे बोलने वाले इलाक़ों में पूर्वोत्तरी अफ़्ग़ानिस्तान का बदख़्शान प्रान्त और पूर्वी ताजिकिस्तान के कूहिस्तोनी-बदख़्शान स्वशासित प्रान्त हैं। इनके अलावा एक सरिकोली नामक भाषा अफ़्ग़ानिस्तान और चीन के शिनजियांग प्रान्त के सीमावर्ती इलाक़ों में बोली जाती है। सरिकोली को चीन में 'ताजिकी भाषा' कहा जाता है लेकिन ध्यान दें कि यह ताजिकिस्तान में बोली जाने वाली ताजिकी भाषा से बिलकुल अलग है।
सन् १९९० में अंदाज़ा लगाया गया कि विश्व भर में पामिरी भाषाएँ बोलने वालों की संख्या लगभग एक लाख थी। कुछ मुख्य पामीरी भाषाएँ शुग़नी, सरिकोली, याज़गुलामी, मुन्जी, इश्काशिमी, वाख़ी, यिदग़ा और वन्जी हैं। वन्जी के बारे में भाषावैज्ञानिकों का अनुमान है कि यह विलुप्त हो चुकी है क्योंकि इसे बोलने वाले अब ताजिकी भाषा बोलने लगे हैं।
नाभिकीय पुनर्सन्साधन

नाभिकीय पुनर्सन्साधन (nuclear reprocessing) एक रासायनिक प्रक्रिया है जिसके द्वारा विखण्ड-योग्य (fissionable) प्लूटोनियम और यूरेनियम को पहले से ही प्रयोग किये गये नाभिकीय ईन्धन से अलग किया जाता है। यह एक ख़तरनाक और कठिन प्रक्रिया है। नाभिकीय पुनर्सन्साधन द्वारा मिले प्लूटोनियम व यूरेनियम को फिर से नाभिकीय ईन्धन की तरह प्रयोग किया जा सकता है लेकिन इस से परमाणु हथियार भी बनाये जा सकते हैं।
चमगादड़

चमगादड़ आकाश में उड़ने वाला एक स्तनधारी प्राणी है, जो अपनी १००० से भी अधिक प्रजातियों के साथ स्तनधारियों के दूसरे सबसे बडे़ कुल का निर्माण करता है। ये पूर्ण रूप से निशाचर होते हैं और पेड़ों की डाली अथवा अँधेरी गुफाओं के अन्दर उल्टा लटके रहते हैं। इनको दो समूहों मे विभाजित किया जाता है, पहला समूह फलभक्षी बडे़ चमगादड़ का होता है, जो देख कर और सूंघ कर अपना भोजन ढूंढते हैं जबकि दूसरा समूह् कीटभक्षी छोटे चमगादड़ का होता है, जो प्रतिध्वनि द्वारा स्थिति निर्धारण विधि के द्वारा अपना भोजन तलाशते हैं। यह एकमात्र ऐसा स्तनधारी है जो उड़ सकता है तथा रात में भी उड़ सकता है। इसके अग्रबाहु पंख मे परिवर्तित हो गये हैं जो देखने में झिल्ली (पेटाजियम) के समान लगते हैं। त्वचा की यह झिल्ली गरदन से लेकर हाथ की अँगुलियों तथा शरीर के पार्श्वभाग से होती हुई पूँछ तक चली जाती है एवं पंख का निर्माण करती है। पिछली टाँगें पतली, छोटी और नखयुक्त होती हैं। इसके शरीर पर बाल कम ही होते हैं। सिर के दोनों ओर बड़े-बड़े कर्णपल्लव पाये जाते हैं। चमगादड़ के पंखो का आकार २.९ सेण्टीमीटर से लेकर १५०० सेण्टीमीटर तक तथा इनका वजन २ ग्राम से १२०० ग्राम तक होता है।
चमगादड़ उलटे लटकते हैं क्यों कि उल्टे लटके रहने से वे बड़ी आसानी से उड़ान भर सकते हैं। पक्षियों की तरह वे ज़मीन से उड़ान नहीं भर पाते, क्योंकि उनके पंख भरपूर उठान नहीं देते और उनके पिछले पैर इतने छोटे और अविकसित होते हैं कि वो दौड़ कर गति नहीं पकड़ पाते। चमगादड़ आमतौर पर अंधेरी गुफाओं में दिनभर आराम करते हैं, सोते हैं और रात को ही निकलते हैं। ये सोते हुए गिर क्यों नहीं जाते इसका कारण ये है कि चमगादड़ के पैरों की नसें इस तरह व्यवस्थित हैं, कि उनका वज़न ही उनके पंजों को मज़बूती के साथ पकड़ने में मदद करता है।
सेरो दे लोस बातियोनेस

सेरो दे लोस बातियोनेस तोरेखोन के वालेसको, माद्रीद, स्पेन में सथित एक पहाड़ी है।
राइस होजा ब्लैंका वाइरस

राइस होजा ब्लैंका वाइरस एक विषाणु है।
गेर्हार्ड श्र्योडर

जीवन

चांसलर के रूप में, श्र्योडर यूरोपीय एकीकरण को बढ़ावा देते थे, जर्मनी की बेरोजगारी की उच्च दर को कम करने में जुटे थे और, ऊर्जा उत्पादन में परमाणु ऊर्जा उत्पादन के उपयोग को सीमित करना का लक्ष्य रखत थे। पूर्वी जर्मनी के आर्थिक पुनर्निर्माण को आगे बढ़ाने के भी उन्होंने प्रयास किये। उनकी सरकार ने नागरिकता के जर्मन कानूनों को उदार बनाया और विदेशी माता-पिता के बच्चों को दोहरी राष्ट्रीयता की अनुमति दे कर वयस्क होने पर अपनी पसंदीदा राष्ट्रीयता चयन करने की अनुमति दी। आर्थिक विकासहीनता और उच्च बेरोजगारी जारी रहने के बावजूद, २००२ में श्र्योडर चांसलर के रूप में दोबारा चुन लिए गये।
सन् २०१७ में श्र्योडर को रुसी तेल कंपनी रोसनेफ्ट का चेयरमैन नियुक्त किया गया। इसके विरोध में कई प्रदर्शन हुए और उनकी आलोचना की गई।
मरिया अल-क़ीब्टिय्या

मरिया अल-क़ीब्टिय्या (अरबी: مارية القبطية‎) (निधन ६३०) मिस्र के ईसाई राजा द्वारा हजरत मुहम्मद साहब को तोहफे में दी गयी एक गुलाम थीं, यह मुहम्मद साहब की छह महिला गुलामो में से एक थी, मुहम्मद साहब के साथ सम्बन्ध बनाने से इन्हें एक बेटा इब्राहीम हुआ, परन्तु 18 महीने की आयु में ही उसकी मृत्यु हो गयी। इनका धर्म कॉप्टिक ईसाई था।
येशोर

येशोर (उच्चारण : जेशोर) बांग्लादेश के दक्षिण पश्चिम में अवस्थित एक जिला है, पश्चिम में जिसकी सीमाएं भारत से मिलती हैं। मुग़लकाल सन १७८१ में जेसोर जिला स्थापित हुआ था। जेसोर में चार नगरपालिकाएं, ३६ वार्ड, ८ उपजिले, ९२ यूनियनें, १३२९ मौजे, १४३४ ग्राम और १२० मुहल्ले हैं।
जैसोर के ८ उपजिले हैं- अभय नगर, बघेरपाड़ा, चौगाछा, जेसोर सदर, झिकरगाछा, केशवपुर, मनिरामपुर और शरशा।

इतिहास

सम्राट प्रतापादित्य के मध्ययुगीन शासनकाल में जेसोर शासन की राजधानी था। यहीं के मूलतः थे- बंगाल मूल के एक गौड़-ब्राह्मण जयपुर के मुख्य वास्तुविद विद्याधर, जिनके दस पूर्वज आमेर-राज्य की कुलदेवी दुर्गा शिलादेवी की शिला जैसोर से लाने के समय, जयपुर आये थे।
द्रविड़ विश्वविद्यालय

विवाद

वर्ष २००९-२०११ के दौरान विश्वविद्यालय द्वारा दूरस्थ शिक्षार्थियों को ८,००० पीएचडी डिग्रीयाँ प्रदान की गई थी जिसके कारण यह विश्वविद्यालय विवादों के घेरे में आया। सरकार द्वारा इस बात की जाँच के लिए एक समिति गठित की गई जिसने उपकुलपति पर कार्यवाई करने की बात कही। इसके तुरन्त बाद ही एक और विवाद शुरु हो गया क्योंकि उपकुलपति द्वारा अपनी सेवानिवृति से एक दिन पहले स्टाफ़ नियुक्त किया गया था।
एक अन्य विवाद २०१० के दौरान छात्रों के दाखिले को लेकर था जिसके कारण मई २०११ में छात्रों ने विरोध किया और शैक्षणिक भवन में लूटपाट की।
सुधीन्द्र चन्द्र दासगुप्ता

सुधीन्द्र चन्द्र दासगुप्ता (वर्ष 1937 – 12 जनवरी 2017) त्रिपुरा से भारतीय जनता पार्टी के भारतीय राजनीतिज्ञ थे। वो त्रिपुरा में भाजपा अध्यक्ष भी रहे हैं।
उन्होंने चुनाव २०१४ के लोकसभा चुनाव से त्रिपुरा पश्चिम लोक सभा निर्वाचन क्षेत्र से भाजपा/राजग के उम्मीदवार के रूप में चुनाव लड़ा। 
12 जनवरी 2017 को 79 वर्ष की आयु में उनका निधन हो गया।
चोकपोट विधानसभा निर्वाचन क्षेत्र

चोकपोट विधानसभा निर्वाचन क्षेत्र (अंग्रेज़ी: Chokpot Assembly Constituency) भारतीय राज्य मेघालय का एक विधानसभा क्षेत्र है। यहाँ से वर्तमान विधायक लाज़ारस संगमा हैं।
उपभोक्ता इलेक्ट्रॉनिक्स

उपभोक्ता इलेक्ट्रॉनिक्स (consumer electronics) या गृह इलेक्ट्रॉनिक्स (home electronics) दैनिक प्रयोग में आने वाली इलेक्ट्रॉनिक वस्तुएँ होती हैं जो विशेष रूप से निजी घरों में इस्तेमाल होती हैं। इनमें टेलिविज़न जैसी मनोरंजन के लिए, दूरभाष जैसी संचार के लिए और संगणक (कम्प्यूटर) जैसी कार्यों के लिए प्रयोग होने वालि वस्तुएँ शामिल हैं। उपभोक्ता इलेक्ट्रॉनिक्स संघ (Consumer Electronics Association) के अनुमान के अनुसार सन् 2015 में 220 अरब अमेरिकी डॉलर की उपभोक्ता इलेक्ट्रॉनिक्स वस्तुएँ बिकी थीं।
विजय रूपाणी

जीवन

इनका जन्म 2 अगस्त 1956 को रंगून, बर्मा में मायाबेन और रमणिकलाल रूपाणी के घर हुआ था। इसके बाद इनका परिवार बर्मा में राजनीतिक अस्थिरता के कारण वर्ष 1960 को राजकोट चले गया।

राजनीतिक सफर

इन्होंने शुरुआती समय में अखिल भारतीय विद्यार्थी परिषद में छात्र कार्यकर्ता के रूप में जुड़े। इसके बाद यह राष्ट्रीय स्वयंसेवक संघ और जन संघ में वर्ष 1971 में शामिल हो गए। इसी के साथ साथ यह भारतीय जनता पार्टी से भी जुड़ गए थे।

मुख्यमंत्री (2016 - वर्तमान)

रविवार 7 अगस्त 2016 से विजय जी गुजरात के मुख्यमंत्री बनाए गए। इसी के साथ उन्होंने अपने अध्यक्ष पद से इस्तीफा दे दिया।
पु ललथनहवला

पृष्ठभूमि और शिक्षा

पु ललथनहवला हमार्त्वान्फुंगा सैलो और लालसव्न्लिनी के पुत्र है। इन्होने १९५८ में मैट्रिक की परीक्षा उत्तीर्ण की। १९६१ में इंटरमीडएट तथा १९६४ में बी. ए. की परीक्षा उत्तीर्ण की। ये कट्टर ईसाई मतावलंबी माने जाते है।

राजनीति

ललथनहवला ने अपना कैरियर रिकॉर्डर के तौर पर शुरू किया। उसके बाद उन्होंने असम को-ऑपरेटिव अपेक्स बैंक में असिस्टेंट के रूप में काम किया। १९६७ तक वे राजनितिक पार्टी मिज़ो नेशनल फ्रंट के सचिव रहे। १९६७ में वे भारतीय राष्ट्रीय कांग्रेस में गए। १९७३ में वे मिजोरम के पार्टी अध्यक्ष चुने गए। उनके नेतृत्व में १९८४ में कांग्रेस पार्टी ने मिजोरम में बहुमत हासिल किया और वे राज्य के मुख्यमंत्री चुने गए। वह १९८९ से लेकर १९९८ तक राज्य के मुख्यमंत्री रहे। २००८ में वह राज्य के पुनः मुख्यमंत्री चुने गए। वे वर्तमान में मुख्यमंत्री के साथ मिजोरम प्रदेश कांग्रेस कमेटी के अध्यक्ष भी हैं।
डोला बेनर्जी

डोला बेनर्जी एक भारतीय महिला खिलाड़ी है जो तीरंदाजी में प्रतिस्पर्धा करती है। उनका जन्म २ जून १९८० में कोलकाता के पास बारानगर में हुआ था। उनके माता-पिता अशोक बनर्जी और कल्पना बॅनर्जी है। उनके छोटे भाई राहुल बेनर्जी भी एक आर्चर हैं और वह मशहुर गायक शान और सागरिका की चचेरी बहन है।उन्होंने बारानगर राजकुमारी मेमोरियल गर्ल्स हाई स्कूल से पढ़ाई की। और नौ वर्ष की उम्र में, वह बारानगर तीरंदाजी क्लब में शामिल हुई।